अमिताभ बच्चन के इलाहाबाद से इस्तीफा देने के बाद हुए उपचुनाव में वीपी सिंह निर्दलीय के रूप में ही कामयाब हुए थे. मजे की बात यह है कि इस उपचुनाव में 65 निर्दलीय उम्मीदवार चुनाव मैदान में थे. वर्ष 1967 और 1971 के चुनाव में गोरखपुर संसदीय सीट से दिग्विजय नाथ तथा महंत अवैद्यनाथ अपनी प्रतिष्ठा और जनाधार के चलते निर्दलीय उम्मीदवार के रूप में चुनाव जीते थे.महिला निर्दलीय उम्मीदवारों में मेनका गांधी का नाम सर्वोपरि आता है जिनहोंने पीलीभीत संसदीय सीट से वर्ष 1998 और 1999 में जीत की पताका फहरायी अलबत्ता यह जरूर था उनको भारतीय जनता पार्टी का समर्थन प्राप्त था.